Stipendije OTP banke studentima sportašima

**Razina studija:** preddiplomski studij, diplomski studij
**Područje studija:** nije definirano
**Mjesto studiranja:** Republika Hrvatska
**Kontakt institucija:** OTP banka d.d., Domovinskog rata 61, 21000 Split

**OTP banka d.d. raspisuje**

**N A T J E Č A J
ZA DODJELU STIPENDIJA STUDENTIMA SPORTAŠIMA ZA AKADEMSKU GODINU 2021./2022.**

**I. OPĆI PODACI**

OTP banka d.d. raspisuje natječaj za dodjelu stipendija studentima sportašima za akademsku godinu 2021./2022.

OTP banka dodjeljuje četiri stipendije u iznosu od 2.000,00 kn mjesečno (12 mjeseci godišnje, odnosno za period od 1. listopada 2021. do 30. rujna 2022.).

Prijava se vrši popunjavanjem prijavnog upitnika koji se nalazi na web stranici OTP banke [www.otpbanka.hr](http://www.otpbanka.hr). Prijave se šalju na e-mail adresu stipendije@otpbanka.hr

Rok za podnošenje molbi je 15 dana od dana objave natječaja, **zaključno s 30. listopada 2021. godine.**

**II. UVJETI ZA DODJELU SREDSTAVA**

Pravo sudjelovanja na natječaju za dodjelu stipendija OTP banke d.d. imaju studenti koji udovoljavaju sljedećim uvjetima:

* da su državljani Republike Hrvatske
* da su redoviti studenti preddiplomskog ili diplomskog studija
* da nisu apsolventi
* da nisu, osim iz opravdanog razloga (što se dokazuje vjerodostojnom medicinskom dokumentacijom), ponavljali godinu studija
* da nisu stariji od 24 godine
* da su sportaši koji se sportom bave amaterski bilo da se radi o olimpijskim ili neolimpijskim sportovima

**III. KRITERIJI ZA DODJELU SREDSTAVA**

Kriteriji na temelju kojih se provodi odabir za dodjelu stipendija studentima sportašima su sljedeći:

1. sportska ostvarenja

2. opći uspjeh u prethodnom školovanju.

1. Sportska ostvarenja:

Službena međunarodna natjecanja

Osvojeno prvo mjesto 40 bodova

Osvojeno drugo mjesto 35 bodova

Osvojeno treće mjesto 30 bodova

Službena nacionalna prvenstva

Osvojeno prvo mjesto 25 bodova

Osvojeno drugo mjesto 20 bodova

Osvojeno treće mjesto 15 bodova

Sustav sportskih natjecanja nacionalnih sportskih saveza

Ostvaren značajan sportski rezultat odnosno poredak na nacionalnoj razini 10 bodova

Ostvaren značajan sportski rezultat odnosno poredak na regionalnoj razini 5 bodova

2. Opći uspjeh u prethodnom školovanju:

Opći uspjeh u prethodnom školovanju za studente prve godine određuje se uzimajući u obzir opći uspjeh u posljednje dvije godine obrazovanja u srednjoj, a boduje se kako slijedi:

Opći uspjeh 4,50 – 5,00 20 bodova

Opći uspjeh 3.50 – 4,49 15 bodova

Opći uspjeh u prethodnom školovanju za studente viših godina, određuje se uzimajući u obzir ocjene svih položenih ispita, a boduje se kako slijedi:

prosjek ocjena 4,00 – 5,00 20 bodova

prosjek ocjena 3,50 – 3,99 15 bodova

**IV. DOKAZI O ISPUNJAVANJU UVJETA I KRITERIJA**

Uz popunjen prijavni upitnik potrebno je priložiti:

1. potvrdu o upisu na studij akademske godine 2021./2022.
2. presliku indeksa ili prijepis ocjena
3. presliku svjedodžbi posljednje dvije godine obrazovanja u srednjoj školi za studente prve godine
4. potvrdu sportskog kluba / udruge o urednom i redovnom obavljanju sportskih obaveza
5. potvrdu nacionalnog sportskog saveza o ostvarenim sportskim rezultatima na sportskim natjecanjima protekle dvije školske/akademske godine (2019./2020. i 2020./2021.)

**V. ZAVRŠNE ODREDBE**

Prijave izvan roka i bez potrebite dokumentacije neće se razmatrati.

Prijavljeni kandidati bit će obaviješteni o rezultatima natječaja najkasnije 15 dana od dana isteka roka za podnošenje molbi.

Kandidat koji je stekao pravo na stipendiju bit će pozvan od OTP banke d.d. na potpisivanje ugovora o stipendiranju.

Ako kandidat iz bilo kojeg razloga odustane od zaključivanja ugovora o stipendiranju ili u roku od mjesec dana od zakazanog termina za potpisivanje ugovora ne potpiše ugovor o stipendiranju, ugovor se zaključuje sa sljedećim kandidatom na listi prvenstva.